Euroopa Liidu Teataja L 332 , 28/12/2000 Lk 0063 - 0075



Komisjoni määrus (EÜ) nr 2860/2000, 27. detsember 2000, millega muudetakse määrust (EÜ) nr 2316/1999, milles sätestatakse teatavate põllukultuuride tootjate toetussüsteemi kehtestava nõukogu määruse (EÜ) nr 1251/1999 üksikasjalikud rakenduseeskirjad kiu tootmiseks kasvatatava lina ja kanepi hõlmamiseks, täpsustatakse tootmisest kõrvaldatud maa-alasid käsitlevaid eeskirju ning muudetakse Kreeka ja Portugali baaskülvipindu EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [1] muudetud määrusega (EÜ) nr 1672/2000, [2] eriti selle artikleid 9 ja 12, ning arvestades järgmist: (1) Määrusega (EÜ) nr 1672/2000 on kiu tootmiseks kasvatatav lina ja kanep hõlmatud määrusega (EÜ) nr 1251/1999 kehtestatud teatavate põllukultuuride tootjate toetussüsteemi; komisjoni määruses (EÜ) nr 2316/1999 [3] (muudetud määrusega (EÜ) nr 1454/2000 [4]) on sätestatud määruse (EÜ) nr 1251/1999 üksikasjalikud rakenduseeskirjad teatavate põllukultuuride jaoks pindalatoetuse andmise tingimuste osas. Seepärast tuleks muuta määrust (EÜ) nr 2316/1999, et võtta arvesse lina ja kanepi hõlmamist toetussüsteemi. (2) Määruse (EÜ) nr 1251/1999 artiklis 5a on sätestatud, et kasutatavate sortide tetrahüdrokannabinoolisisaldus ei tohi ületada 0,2 % ning et liikmesriigid peavad looma kasvatatava kanepi tetrahüdrokannabinoolisisalduse kontrollimise süsteemi. Selliste kontrollide rakendamise võimaldamiseks tuleks kehtestada erimeetmed eriti seoses kanepikasvatuse jätkamisega teatava kuupäevani. (3) Vastavalt artiklile 5a on kiu tootmiseks kasvatatava lina ja kanepi puhul pindalatoetuse maksmise eeltingimuseks lepingu sõlmimine või nõukogu 27. juuli 2000. aasta määruse (EÜ) nr 1673/2000 (kiu tootmiseks kasvatatava lina ja kanepi turu ühise korralduse kohta) [5] artikli 2 lõikes 1 osutatud kohustus. Tuleks sätestada, et lepingu või kohustuse koopia saadetakse liikmesriigi pädevatele asutustele, kes vastutavad toetuse taotluste haldamise eest. (4) Tuleb tagada, et kiu tootmiseks kasvatatavad lina- ja kanepisordid on loetletud ühises põllumajandustaimesortide kataloogi kiudtaimede rubriigis ning et kiu tootmiseks kasvatatav lina on "kiulina". Kanepi puhul ei või heakskiidetud sortide tetrahüdrokannabinoolisisaldus ületada 0,2 %. Seepärast tuleks koostada toetuse saamise tingimustele vastavate sortide loetelu; kehtivalt korralt määrusega (EÜ) nr 1251/1999 kehtestatud korrale ülemineku hõlbustamiseks tuleks kanepi puhul koostada ka loetelu 2001/02. turustusaastal ajutiselt heakskiidetud kanepisortide kohta, mille suhtes tuleb kõnealuse turustusaasta jooksul läbi viia täiendavaid analüüse. Kindlamate tagatiste loomiseks tuleks nõuda sertifitseeritud kanepiseemne kasutamist. (5) Kasutatavate seemnete kontrollimise võimaldamiseks tuleks pakendite etiketid või lina puhul mis tahes muud samaväärsed dokumendid saata liikmesriigi pädevatele asutustele. (6) Kanepi halduskontrolli tugevdamiseks tuleks nõuda lisateavet, mis tuleb esitada komisjoni 23. detsembri 1992. aasta määruse (EMÜ) nr 3887/92 (milles sätestatakse üksikasjalikud eeskirjad ühenduse teatavate toetuskavade ühtse haldus- ja kontrollisüsteemi kohaldamiseks, [6] viimati muudetud määrusega (EÜ) nr 2801/1999 [7]) artiklis 4 osutatud pindalatoetuse taotluses. (7) Vastavalt määruse (EÜ) nr 1251/1999 artikli 9 esimese lõigu kaheksandale taandele tuleb sätestada kiu tootmiseks kasvatatava kanepi tetrahüdrokannabinoolitaseme kindlaksmääramise meetod ning näha ette vastavalt kõnealusele meetodile läbiviidud analüüside tulemuste edastamine komisjonile. (8) Artiklis 5a lõikes 2 on sätestatud, et liikmesriigid kontrollivad vähemalt 30 % kiu tootmiseks kasvatatava kanepi kasvualadest, mille kohta on esitatud pindalatoetuse taotlused, ning juhul, kui liikmesriik kehtestab nende kultuuride suhtes eelneva heakskiitmise süsteemi, vähemalt 20 % kasvualadest. Tuleks täpsustada nende kontrollide konkreetsed tingimused. (9) Määruse (EÜ) nr 2316/1999 X lisas määratakse kindlaks, et külvi viimaseks kuupäevaks on erijuhtudel 15. juuni. Kuna mõnikord külvatakse kanepit kuni 15. juunini, siis tuleks kiu tootmiseks kasvatatav kanep lisada kõnealusesse lisasse. (10) Määrusega (EÜ) nr 2316/1999 on sätestatud, et tootmisest kõrvaldatud maa miinimumsuurust võib keskkonnakaitselistel põhjustel vähendada. Seetõttu tuleks sätestada võimalus tootmisest kõrvaldatud maa miinimumpindala kohandamiseks. (11) Nõukogu 26. aprilli 1994. aasta määruse (EÜ) nr 1017/94 (Portugalis põllukultuuride kasvatamiseks kasutatava maa ekstensiivsele loomakasvatusele ülemineku kohta, [8] muudetud määrusega (EÜ) nr 1461/95 [9]) alusel on esitatud taotlusi 7 052 hektari ülemineku kohta. Määruse (EÜ) nr 2316/1999 VI lisas esitatud baaskülvipinda tuleks seepärast muuta. (12) Vastuseks Kreeka taotlusele tuleks uued baaskülvipinnad kindlaks määrata vastavalt Kreeka piirkonnajaotuskavale baaskülvipinna üldpindala muutmata. (13) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2316/1999 muudetakse järgmiselt. 1. Artikli 3 lõike 1 punkt c asendatakse järgmisega: "c) kus põllukultuuri kasvatatakse vähemalt kuni õitsemise alguseni normaalsetes kasvutingimustes vastavalt kohalikele normidele. Õlitaimede, valgurikaste taimede, linaseemne, kiulina ning kõva nisu puhul tuleb kultuuri kasvatada normaalsetes kasvutingimustes vastavalt kohalikele normidele vähemalt kuni 30. juunini enne kõnealust turustusaastat, kui saaki ei koristata täisküpsena enne seda kuupäeva. Valgurikaste taimede puhul tohib saaki koristada alles pärast piimküpsusastet. Kiu tootmiseks kasvatatava kanepi puhul tuleb määruse (EÜ) nr 1251/1999 artikli 5a lõikega 2 ettenähtud kontrollide rakendamise võimaldamiseks kultuure kasvatada samuti normaalsetes kasvutingimustes vastavalt kohalikele normidele vähemalt 10 päeva pärast õitsemise lõppemist. Liikmesriigid võivad lubada kiu tootmiseks kasvatatava kanepi koristamist pärast õitsemise algust, kuid seda tuleb teha õitsemise lõpule järgneva kümne päeva jooksul, kui asjaomase tootja suhtes on juba kohaldatud määruse (EÜ) nr 1251/1999 artikliga 5a ettenähtud kontrolle või kui kõik määruse (EÜ) nr 1251/1999 artikli 5a lõike 2 alusel nõutavad kontrollid on läbi viidud." 2. Lisatakse artikkel 7a: "Artikkel 7a 1. Määruse (EÜ) nr 1251/1999 artikli 5a lõike 1 kohaldamisel on kiu tootmiseks kasvatatava lina ja kanepi eest pindalatoetuse maksmise eeltingimusteks: a) nõukogu määruse (EÜ) nr 1673/2000 [10] artikli 2 lõikes 1 osutatud lepingu või kohustuse koopia esitamine kas hiljemalt 15. septembriks pärast määruse (EÜ) nr 1251/1999 artikli 8 lõikes 2 osutatud maksetaotluse esitamist või liikmesriigi poolt kehtestatud varasemaks kuupäevaks ning b) selliste sortide seemnete kasutamine, mis on loetletud XII lisas 15. mail, mis eelneb sellele turustusaastale, mille suhtes pindalatoetust taotletakse. Kiu tootmiseks kasvatatava kanepi puhul peab seeme olema sertifitseeritud vastavalt nõukogu direktiivile 69/208/EMÜ. [11] 2. Kiulinaseemne ja kiu tootmiseks kasvatatava kanepi sertifitseeritud seemne kontrollimise võimaldamiseks peavad määruse (EMÜ) nr 3887/92 artiklis 4 osutatud pindalatoetuse taotlusele olema lisatud direktiiviga 69/208/EMÜ ning eriti selle artikliga 10 või selle artikli põhjal vastuvõetud sätetega kehtestatud ametlikud etiketid, mis on pärit kasutatud seemne pakendilt või, kiu tootmiseks kasvatatava lina puhul, asjaomase liikmesriigi poolt samaväärseks tunnistatud mis tahes muu dokument, sealhulgas kõnealuse direktiivi artikliga 14 ettenähtud sertifikaat. Kui külvatakse pärast pindalatoetuse taotluste esitamise tähtaega, esitatakse etiketid või samaväärseks tunnistatud dokumendid hiljemalt 30. juuniks pärast taotluse esitamist. Juhul kui kiu tootmiseks kasvatatava kanepi seemne etiketid tuleb esitada ka teistele riigi ametiasutustele, võib liikmesriik ette näha, et need etiketid tuleb pärast pindalatoetuse taotluste eest vastutavatele asutustele esitamist põllumajandustootjale tagastada. 3. Kiu tootmiseks kasvatatava kanepi eest pindalatoetuse saamiseks peab komisjoni määruse (EMÜ) nr 3887/92 artiklis 4 osutatud pindalatoetuse taotluses olema: a) kanepi külvialade kindlakstegemiseks vajalik teave iga külvatud kanepisordi kohta ning b) teave kasutatud seemne koguste kohta (kilogrammi hektari kohta). Liikmesriigid võivad kindlaks määrata külvi alammäära vastavalt heale kanepikasvatustavale. Kõnealune teave edastatakse komisjonile hiljemalt 15. maiks 2001." 3. Lisatakse artikkel 7b: "Artikkel 7b 1. Määruse (EÜ) nr 1251/1999 artikli 5a lõike 2 kohaldamisel kasutatakse XIII lisas kirjeldatud meetodit, mida liikmesriikide pädevad asutused peavad kasutama tetrahüdrokannabinooli (THC) taseme kindlaksmääramiseks teataval protsendil kiu tootmiseks kasvatatava kanepi kasvualadel, mille kohta on esitatud pindalatoetuse taotlused. Liikmesriigid saadavad komisjonile hiljemalt asjaomase turustusaasta 15. novembriks THC-sisalduse kindlaksmääramise tulemuste aruande. Aruandes märgitakse iga sordi puhul: a) menetluse A puhul viide ajahetkele, mil proov on võetud; b) tehtud analüüside arv; c) THC-sisalduse kindlaksmääramise tulemused skaalal, mille jaotiste vahe on 0,1 %, d) riiklikul tasandil võetud meetmed. Kui kontrolli käigus ilmneb, et teatava sordi märkimisväärne hulk proove ületab määruse (EÜ) nr 1251/1999 artikli 5a lõike 1 teises lõigus sätestatud THC-sisalduse, võib komisjon otsustada määruse (EMÜ) nr 1766/92 artiklis 23 sätestatud korras järgmise turustusaasta jooksul kasutada asjaomase sordi puhul menetlust B, ilma et see piiraks muude võimalike meetmete kohaldamist. 2001/02. turustusaastal kohaldatakse käesoleva määruse XII lisa punktis 2b loetletud kiu tootmiseks kasvatatavate kanepisortide suhtes menetlust B kõikides liikmesriikides, kus neid sorte kasvatatakse. 2. THC-sisalduse kontrollid põllukultuuride puhul, mida kasvatatakse vähemalt 30 %-l kiu tootmiseks kasvatatava kanepi kasvualadel, mille kohta on esitatud pindalatoetuse taotlused, peavad hõlmama vähemalt 30 % kõnealustest taotlustest ja kõiki kasutatud seemnesorte. Hiljemalt 15. maiks 2001 teatavad liikmesriigid komisjonile üksikasjalikest eeskirjadest ja tingimustest, mis on seotud eelneva heakskiitmise süsteemiga, mis võimaldab vähendada kiu tootmiseks kasvatatava kanepi kasvualade puhul, mille kohta on esitatud pindalatoetuse taotlused ja mille THC-sisaldust tuleb kontrollida, miinimumprotsenti 30-lt 20-le. Nende üksikasjalike eeskirjade või tingimuste kõikidest muudatustest tuleb teatada komisjonile. Kui sellist süsteemi kohaldatakse, peavad kontrollid hõlmama vähemalt 20 % asjaomastest taotlustest ning kõiki kasutatud seemnesorte. 3. Kanepisordi XII lisas esitatud loetellu lisamise taotlusele tuleb lisada aruanne XIII lisas kirjeldatud meetodi menetlust B kasutades tehtud analüüside tulemuste kohta ning asjaomase sordi kirjeldus." 4. Artikli 19 lõike 1 punkti c teisele lõigule lisatakse järgmine lause: "Sel juhul võib eelmises lõigus osutatud ala pindala olla vähemalt 0,1 ha." 5. VI lisa asendatakse käesoleva määruse I lisaga. 6. VII lisa asendatakse käesoleva määruse II lisaga. 7. X lisa asendatakse käesoleva määruse III lisaga. 8. XI lisa asendatakse käesoleva määruse IV lisaga. 9. Lisatakse uus XII lisa, mille tekst on esitatud käesoleva määruse V lisas. 10. Lisatakse uus XIII lisa, mille tekst on esitatud käesoleva määruse VI lisas. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 2001/02. turustusaastast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. detsember 2000 Komisjoni nimel komisjoni liige Franz Fischler [1] EÜT L 160, 26.6.1999, lk 1. [2] EÜT L 193, 29.7.2000, lk 13. [3] EÜT L 280, 30.10.1999, lk 43. [4] EÜT L 163, 4.7.2000, lk 28. [5] EÜT L 193, 29.7.2000, lk 16. [6] EÜT L 391, 31.12.1992, lk 36. [7] EÜT L 340, 31.12.1999, lk 29. [8] EÜT L 112, 3.5.1994, lk 2. [9] EÜT L 144, 28.6.1995, lk 4. [10] EÜT L 193, 29.7.2000, lk 16. [11] EÜT L 169, 10.7.1969, lk 3. -------------------------------------------------- I LISA " “IV LISA (Artikkel 8) BAASKÜLVIPINNAD (1000 ha) | Piirkond | Kõik põllukultuurid | sellest mais | sellest silotaimed | BELGIA Kokku | 489,5 | | | I tsoon | | 97,0 | | TAANI | 2018,6 | | | SAKSAMAA | 10159,4 | 540,3 | | Schleswig-Holstein | 506,2 | | | Hamburg | 5,1 | | | Alam-Saksi | 1424,7 | | | Bremen | 1,8 | | | Nordrhein-Westfalen | 948,5 | | | Rheinland-Pfalz | 368,6 | | | Hessen | 461,4 | | | Baden-Württemberg | 735,5 | 122,1 | | Baieri | 1776,0 | 418,2 | | Saarimaa | 36,6 | | | Berliin | 2,9 | | | Brandenburg | 889,6 | | | Mecklenburg-Vorpommern | 968,2 | | | Saksimaa | 599,0 | | | Saksi-Anhalt | 880,9 | | | Tüüringi | 554,4 | | | KREEKA | 1491,7 | 222,1 | | HISPAANIA Niisutatav baaskülvipind (Regadío) | 1371,1 | 403,4 | | Niisutamata baaskülvipind (Secano) | 7849,0 | | | PRANTSUSMAA Kokku | 13582,1 | | | Maisi baaskülvipind | | 613,8 | | Niisutatud baaskülvipind | 1209,7 | | | IIRIMAA | 345,6 | 0,2 | | ITAALIA | 5801,2 | 1200,0 | | LUKSEMBURG | 42,8 | | | MADALMAAD I piirkond | 226,5 | 44,4 | | II piirkond | 215,2 | 163,9 | | AUSTRIA | 1203,5 | | | PORTUGAL Assoorid | 9,7 | | | Madeira —Niisutatav baaskülvipind (Regadío) | 0,31 | 0,29 | | —Muu | 0,30 | | | Mandril asuv —Niisutatav baaskülvipind (Regadío) | 293,4 | 221,4 | | —Muu | 704,1 | | | SOOME | 1591,5 | | 200,0 | ROOTSI | 1737,1 | | 130,0 | ÜHENDKUNINGRIIK Inglismaa | 3794,6 | 33,2 | | Šotimaa | 551,6 | | | Põhja-Iirimaa | 52,9 | 1,2 | | Wales | 61,4 | | | " -------------------------------------------------- II LISA " “VII LISA (Artikli 10 lõige 4) +++++ TIFF +++++ " -------------------------------------------------- III LISA " "X LISA" (Artikli 24 esimene lõik) Külvi viimane kuupäev: 15. juuni Põllukultuur | Liikmesriik | Piirkond | Kõik põllukultuurid | Soome | Kogu territoorium | Rootsi | Kogu territoorium | Suhkrumais Kiu tootmiseks kasvatatav kanep | Kõik liikmesriigid | Kogu territoorium | " -------------------------------------------------- IV LISA " “XI LISA (Artikli 26 lõige 1) KOMISJONILE EDASTATAV TEAVE Teave tuleb esitada tabeliseeriana, mis on koostatud vastavalt allpool kirjeldatud näidisele: - esimene rühm tabeleid sisaldab teavet tootmispiirkonna tasandil määruse (EÜ) nr 1251/1999 artiklis 3 määratletud tähenduses, - teine rühm tabeleid sisaldab teavet iga baaskülvipinna piirkonna kohta käesoleva määruse VI lisas määratletud tähenduses, - üks tabel, mis sisaldab kokkuvõtet iga liikmesriigi teabe kohta. Tabelid tuleb saata nii trükitud kui ka elektroonilises vormis. Valem alade kohta | 5 = 1 + 2 + 3 + 4 | | 10 = 7 + 8 + 9 | | 16 = 17 + 18 | | 21 = 5 + 10 + 11 + 12 + 13 + 14 + 15 + 16 + 20 | Märkused. Igas tabelis peab olema märgitud asjaomase piirkonna nimi. Saak on see, mida kasutatakse pindalatoetuse arvutamisel vastavalt määrusele (EÜ) nr 1251/1999. Niisutamata ja niisutatavaid alasid eristatakse ainult piirkondade puhul, kus esineb mõlemaid. Sellisel juhul: d = e + f j = k + l Rida 1 käsitleb ainult määruse (EÜ) nr 1251/1999 artikli 5 lõikes 1 osutatud pindalatoetuse lisatoetuse saamise tingimustele vastavat kõva nisu. Rida 2 käsitleb ainult määruse (EÜ) nr 1251/1999 artikli 5 lõikes 4 osutatud eritoetuse saamise tingimustele vastavat kõva nisu. Rida 19 käsitleb ainult määruse (EÜ) nr 1257/1999 artiklite 22, 23, 24 ja 31 alusel tootmisest kõrvaldatud või metsastatud maad, mida käsitatakse vastavalt määruse (EÜ) nr 1251/1999 artikli 6 lõikele 8 tootmisest kõrvaldatud põllumaana. Rida 20 käsitleb määruse (EÜ) nr 1251/1999 artikli 2 lõike 4 teises taandes osutatud alasid. Teave tuleb edastada ka nende tootjate kohta, kes ei taotle teatavate põllukultuuride toetussüsteemi (määrus (EÜ) nr 1251/1999) alusel toetust hektari kohta. See teave tuleb esitada pealkirja "Muu" all veergudes m ja n ning see käsitleb peamiselt veise- ning lambaliha lisatasude saamise eesmärgil loomasöödaaladena deklareeritud aladel kasvatatavaid põllukultuure. Rida 23 käsitleb maa tootmisest kõrvaldamist muude kui toiduks kasutatavate kultuuride tootmiseks, mille eest määruse (EÜ) nr 1251/1999 artikli 6 lõike 3 alusel toetust ei maksta (näiteks suhkrupeet, maapirnid ja sigurijuured).” +++++ TIFF +++++ " -------------------------------------------------- V LISA " “XII LISA (Artikli 7a lõige 1) KIU TOOTMISEKS KASVATATAVATE LINA JA KANEPI SORDID, MIS VASTAVAD TOETUSSÜSTEEMI TINGIMUSTELE 1. Kiu tootmiseks kasvatatav lina Agatha Angelin Argos Ariane Aurore Belinka Diane Diva Electra Elise Escalina Evelin Exel Hermes Ilona Laura Liflax Liviola Marina Marylin Nike Opaline Venus Veralin Viking Viola 2a. Kiu tootmiseks kasvatatav kanep Carmagnola Cs Dioica 88 Epsilon 68 Fedora 17 Fédrina 74 Felina 32 Felina 34 – Félina 34 Ferimon – Férimon Fibranova Fibrimon 24 Fibrimon 56 Futura Futura 75 Santhica 23 2b. Kiu tootmiseks kasvatatav ja 2001/02. turustusaastal heakskiidetud kanep Beniko Bialobrzeskie Delta-405 Fasamo Fedora 19 Juso 14 Kompolti Uso 31” " -------------------------------------------------- VI LISA " “XIII LISA (Artikli 7b lõige 1) ÜHENDUSE MEETOD KANEPISORTIDE Δ9-THC (TETRAHÜDROKANNABINOOLI) SISALDUSE KVANTITATIIVSEKS KINDLAKSMÄÄRAMISEKS 1. Reguleerimis- ja kasutusala Seda meetodit kasutatakse kanepisortide (Cannabis sativa L.) Δ9-tetrahüdrokannabinoolisisalduse määramiseks. Seda kohaldatakse vastavalt vajadusele allpool kirjeldatud menetluse A või menetluse B kohaselt. Selle meetodi aluseks on Δ9-THC kvantitatiivne määramine gaasikromatograafia (GC) abil pärast sobiva lahustiga ekstraheerimist. 1.1. Menetlus A Menetlust A kasutatakse toodangu kontrollimiseks vastavalt määruse (EÜ) nr 1251/1999 artikli 5a lõikele 2. 1.2. Menetlus B Menetlust B kasutatakse käesoleva määruse artikli 7b lõike1 kolmandas lõigus osutatud juhtudel ja määruse (EÜ) nr 1251/1999 artikli 5a lõike 1 teises lõigus sätestatud tingimuste täitmise kontrollimiseks, et lisada loetellu kanepisordid, mis vastavad toetuse saamise tingimustele alates 2001/02. turustusaastast. 2. Proovide võtmine 2.1. Proovid - Menetlus A: teatava kanepisordi kasvavatest taimedest võetakse igalt taimelt 30 cm pikkune osa, mis sisaldab vähemalt üht emasõisikut iga valitud taime kohta. Proove tuleb võtta päevasel ajal ajavahemiku jooksul, mis algab 20. päeval pärast õitsemise algust ja kestab kuni 10. päevani pärast õitsemise lõppu; representatiivse proovi saamiseks tuleb proove põllult võtta süstemaatiliselt, kuid mitte kasvuala servadest. Liikmesriigid võivad lubada proovide võtmist ajavahemiku jooksul, mis algab õitsemise alguses ja kestab 20 päeva, tingimusel et iga sordi kohta võetakse representatiivsed proovid vastavalt eespool nimetatud eeskirjadele ajavahemiku jooksul, mis algab 20. päeval pärast õitsemise algust ja kestab kuni 10. päevani pärast õitsemise lõppu. - Menetlus B: teatava kanepisordi kasvavatest taimedest võetakse igalt valitud taimelt ülemine kolmandik. Proove tuleb võtta päevasel ajal kümne päeva jooksul pärast õitsemiseaja lõppu; representatiivse proovi saamiseks tuleb proove põllult võtta süstemaatiliselt, kuid mitte kasvuala servadest. Kahekojaliste sortide puhul kasutatakse üksnes emastaimi. 2.2. Proovi suurus - Menetlus A: proov koosneb 50 taimeosast põllu kohta. - Menetlus B: proov koosneb 200 taimeosast põllu kohta. Iga proov pannakse muljumist vältides riidest või paberist kotti ja saadetakse analüüsimiseks laboratooriumisse. Liikmesriik võib ette näha, et kontrollanalüüsiks võetakse vajaduse korral teine proov, mida säilitab kas tootja või analüüsi eest vastutav asutus. 2.3. Proovi kuivatamine ja säilitamine Proovide kuivatamist tuleb alustada võimalikult kiiresti ja igal juhul 48 tunni jooksul, kasutades mis tahes meetodit, mille puhul temperatuur on alla 70 oC. Proovid tuleks kuivatada püsiva kaaluni ja niiskusesisalduseni 8 % ja 13 % vahel. Pärast kuivatamist säilitatakse proovid ilma neid muljumata pimedas kohas, temperatuuril alla 25 oC. 3. THC-sisalduse määramine 3.1. Uuritava proovi ettevalmistamine Kuivatatud proovidelt eemaldatakse varred ja üle 2 mm pikkused seemned. Kuivatatud proovid jahvatatakse poolpeeneks pulbriks (mis läbib 1 mm avadega sõela). Pulbrit võib säilitada 10 nädalat pimedas, kuivas kohas, temperatuuril alla 25 oC. 3.2. Reaktiivid ja ekstraheerimislahus Reaktiivid - kromatograafiapuhas Δ9-tetrahüdrokannabinool, - kromatograafiapuhas skvalaan sisestandardina. Ekstraheerimislahus - 35 mg skvalaani 100 ml heksaani kohta. 3.3. Δ9-THC ekstraheerimine 100 mg pulbristatud uuritavat proovi kaalutakse, asetatakse tsentrifuugitopsi ja lisatakse 5 ml sisestandardit sisaldavat ekstraheerimislahust. Asetatakse 20 minutiks ultrahelivanni. Tsentrifuugitakse viis minutit kiirusel 3 000 pööret minutis, seejärel eemaldatakse THC-supernatant. Lahus injekteeritakse kromatograafi ja tehakse kvantitatiivne analüüs. 3.4. Gaasikromatograafia a) Seadmed - leekionisatsioonidetektoriga ja jaotatud/jaotamata vooluga injektoriga gaasikromotograaf, - kolonn, mis võimaldab kannabinoide hästi eraldada, näiteks 25 m pikkune ja 0,22 mm diameetriga klaasist kapillaarkolonn, mis on immutatud 5 %lise mittepolaarse fenüülmetüülsiloksaani faasiga. b) Kalibreerimispiirkonnad Vähemalt kolm punkti menetluse A puhul ja viis punkti menetluse B puhul, sealhulgas 0,04 ja 0,50 mg/ml Δ9-THCd ekstraheerimislahuses. c) Katsetingimused Punktis a osutatud kolonni puhul esitatakse näitena järgmised tingimused: – kuivatuskapi temperatuur: | 260 °C | – injektori temperatuur: | 300 °C | – detektori temperatuur: | 300 °C. | d) Injekteeritud maht: 1 μl. 4. Tulemused Tulemused esitatakse kahe kümnendkohani ümardatult grammides Δ9-THCd 100 g püsiva kaaluni kuivatatud uuritava proovi kohta. Lubatud hälve on 0,03 g 100 g kohta. - Menetlus A: üks määramine analüüsitava proovi kohta. Kui saavutatud tulemus ületab määruse (EÜ) nr 1251/1999 artikli 5a lõike 1 teises lõigus sätestatud piiri, tuleb uuritava proovi kohta teha teine määramine ning nende kahe määramise keskmist väärtust käsitatakse tulemusena. - Menetlus B: tulemus vastab analüüsitava proovi kohta tehtud kahe määramise keskmisele väärtusele.” " --------------------------------------------------